Biogradska Gora nasjonalpark

Biogradska Gora nasjonalpark er en nasjonalpark i det sentrale Montenegro, i fjellmassivet sørvest for byen Mojkovac og i kommunen Kolašin som strekker seg sørover. Arealet er ca. 56 km² og den ble regulert i 1952. Parkens kontor ligger i Kolašin.

Den omfatter et vilt, delvis skogvokst fjellområde (Biogradska Gora) i elvedalen Biogradsko som er en sidedal til elven Tara. Parken har dype daler og fjellsjøer – den mest kjente er den meget vakre Biogradsko jezero. 

Fjellene når opp i 2 139 moh. (Crna gl.), og 2 117 moh. (Zekova gl.).

Nasjonalparken er den minste i Montenegro, men en av de mest biologisk interessante, med 26 plantehabitater, over 220 plantearter, 200 fuglearter, og ti typer pattedyr i parken. Bjørn, hjort, grevling, moldvarp og flaggermus er blant artene. Antallet tre og busker oppgis til 86 og antallet insektarter 350.Biogradska Gora Nasjonalparks hjemmeside – "Flora" og "Fauna". 

 Referanser 

 Eksterne lenker 

 Østerriksk-montenegrinsk organisasjon for Biogradska og Komovi.

Kategori:Nasjonalparker i Montenegro
Kategori:Verneområder opprettet i 1952
Kategori:1952 i Jugoslavia